cyanic-selkie/wikianc huggingface dataset:
மாளா, கேரளா
வரலாறு
இதை திப்பு சுல்தான் தாக்கியுள்ளார். அவரது கோட்டை வட்டகோட்டயின் கோட்டமுறி வழியாக சென்றது. 15 முதல் 16 மீட்டர் உயரத்திற்கு மண்ணைக் கொட்டுவதன் மூலம் கோட்டை கட்டப்பட்டது. திப்பு சுல்தானின் தோல்விக்குப் பிறகு, இந்த கோட்டை படிப்படியாக தரைமட்டமாக்கப்பட்டது. இதன் காரணமாக இப்போது மாளாவின் தெற்கே பயணம் செல்லும்போது, பல ஏற்ற தாழ்வுகளை அனுபவிக்கலாம். கோட்டையின் இருப்பு காரணமாக பெயர்களும் பெறப்பட்டன. கோட்டமுறி, வட்டகோட்டா அதற்கு உதாரணம். உண்மையில், மலையாளத்தில் கோட்டமுறி என்றால் "கோட்டை வெட்டப்பட்ட இடம்" (கோட்டா = கோட்டை; முறி = வெட்டு), வட்டக்கோட்டா என்றால் "வட்ட கோட்டை" என்று பொருள்.
கல்வி
நான்கு உயர்நிலைப் பள்ளிகள், ஆறு ஆங்கிலம் வழி, மலையாள நடுத்தர உயர்நிலைப் பள்ளிகள், இரண்டு பொறியியல் கல்லூரிகள், ஒரு கல்வியியல் கல்லூரி, ஒரு வணிக மேலாண்மைக் கல்லூரி, ஒரு அரசு தொழில்துறை பயிற்சி நிறுவனம், ஒரு மருத்துவக் கல்லூரி, பல தொழில்முறை நிறுவனங்களைக் கொண்ட ஒரு முக்கிய கல்வி மையமாக மாளா உள்ளது. புகழ்பெற்ற கல்வி நிறுவனங்கள் சில: அல்-அசார் பள்ளி, அரசு மாதிரி பாலர் பள்ளி (1893 இல் நிறுவப்பட்டது), புனித குழந்தை பள்ளி, புனித கிரேஸ் அகாதமி, புனித ஆண்டனி உயர்நிலைப்பள்ளி, சாக்கோர்சோ கான்வென்ட் பள்ளி, புனித சூசையப்பர் கல்லூரி, புனித தெரசா கல்லூரி, இயேசு கல்வியியல் கல்லூரி, புனித ஆண்டனி கல்லூரி, பெண்கள் கார்மல் கல்லூரி, ஜி.டி.இ.சி கணினி கல்வி போன்றவை.
அரசியல்
தொகுதிகள் மறுவடிவமைப்பு செய்யப்பட்டதன் மூலம், மாளா கொடுங்கல்லூர் சட்டமன்றத் தொகுதிக்கு உட்பட்டு, சாலக்குடி மக்களவைத் தொகுதியின் ஒரு பகுதியாக மாறியது. மாளா பஞ்சாயத்து இடது ஜனநாயக முன்னணி பெரும்பான்மையுடன் ஆட்சி செய்கிறது. மாளா பஞ்சாயத்தில் இருக்கை பங்கு (சிபிஎம் -9, சிபிஐ -4, காங்கிரஸ் -4, பாஜக -2, சுயேட்சை-1).).
சுற்றுலா
மாளா மிகவும் கண்ணுக்கினியது. அரேபிய கடலுடன் இணைக்கப்பட்ட சூழல்களுடனான அதன் அருகமைவில், இது சாலக்குடிக்கும் கொடுங்கல்லூருக்கும் இடையில் ஒரு தனித்துவமான சிறிய நகரமாக அமைந்துள்ளது.
யூதர்களின் தொழுகை ஆலயம், யூத கல்லறை, நீதகுடி, சுங்ம், காங்கோ, மற்றும் கரிஞ்சிச்சிற ஆகியவை பார்வையிட வேண்டிய அழகான இடங்கள் ஆகும். இது ஒரு பெரிய உள்நாட்டு துறைமுகமாக இருந்ததால் இது முசிறி பாரம்பரிய திட்டத்திலும் சேர்க்கப்பட்டுள்ளது, இது கொச்சிக்கும், பிற துறைமுகங்களுக்கும் பாதைகளைக் கொண்டிருந்தது.
மிகப் பழமையான கார்மலைட் மடாலயங்களில் ஒன்றான புனித தெரசா இந்த ஊருக்கு அருகில், கோட்டக்கல் என்ற கிராமத்தில் அமைந்துள்ளது. இந்த மடாலயம் கி.பி 1867 இல் மேரி இம்மாக்குலேட்டின் கார்மலைட்டுகளின் நிறுவனர் ஆசீர்வதிக்கப்பட்ட சவார குரியகோஸ் என்பவரால் கட்டப்பட்டது. புனித எசுதானிச்சலசு கோசுகாவின் பெயரிடப்பட்ட பாரிசு போரேன் தேவாலயத்திற்கும் மாளா பிரபலமானது.
மதம்
செயின்ட் ஸ்டானிஸ்லாஸ் ஃபோரேன் தேவாலயம் இந்த நகரத்தில் ஒரு பிரபலமான அடையாளமாகும். இந்த போலந்து துறவியின் பெயரிடப்பட்ட ஆசியாவின் ஒரே தேவாலயம் இதுவாகும். அம்பழக்காட்டில் வசிக்கும் போலந்தைச் சேர்ந்த மிஷனரிகள் இந்த தேவாலயத்தை நிறுவியிருக்கலாம். மலக்குளம் அருகே கவுட சாரஸ்வத் பிராமணர்களின் முகுந்த கிருஷ்ண சுவாமி கோயிலும் உள்ளது. இந்த கோயில் ஜூன், 2010 இல் அதன் நூற்றாண்டு விழாவைக் கொண்டாடியது.
மக்கள் தொகை
மாளா மக்களுக்கு உயர்ந்த சமூக, மதச்சார்பற்ற மதிப்புகள் உள்ளன. மிகவும் மாறுபட்ட நம்பிக்கைகள் இருந்தபோதிலும் வெவ்வேறு சமூகங்கள் ஒருவருக்கொருவர் நிம்மதியாக வாழ்கின்றன. மாளா பஞ்சாயத்து மக்கள் தொகை 40% இந்துக்கள், 35% கிறிஸ்தவர்கள் மற்றும் 25% முஸ்லிம்கள். மாளா இன நல்லிணக்கத்திற்கு பிரபலமானது; எல்லா மக்களும் உயர் சோசலிச மதிப்புடன் மதச்சார்பற்ற உணர்வைப் பின்பற்றுகிறார்கள்.
வெளி இணைப்புகள்
பகுப்பு:திருச்சூர் மாவட்டத்தில் உள்ள ஊர்களும் நகரங்களும் பகுப்பு:Coordinates on Wikidata
ரிச்சர்ட் டான்டி
ரிச்சர்ட் டான்டி Richard Dandy, பிறப்பு: நவம்பர் 30 1977), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 2001 ல், ஏ-தர துடுப்பாட்டப் போட்டியில் பங்குகொண்டார்.
வெளி இணைப்பு
ரிச்சர்ட் டான்டி - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 29 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1977 பிறப்புகள் பகுப்பு:வாழும் நபர்கள்
நீலன்
நீலன், இராமாயணக் காவியத்தில் கூறப்படும் வானரங்களின் ஒரு கூட்டத்தின் தலைவன். சுக்கிரீவனின் தலைமைப்படைத் தலைவர்களில் ஒருவர். சிறந்த கட்டடக் கலைஞர். நீலன் மற்றும் நளன் தலைமையில் வானரக் கூட்டத்தின் உதவியுடன், இராமேஸ்வரம் முதல் இலங்கை வரை கடற்பாலம் நிறுவப்பட்டது. நீலன், அக்கினிதேவனின் அம்சமாகப் பிறந்தவன். இராவணன் கவர்ந்து சென்ற சீதையை, தெற்கு நோக்கித் தேடிய ஜாம்பவான், அங்கதன், மற்றும் அனுமார் உள்ளிட்ட வானரக் கூட்டங்களின் தலைவராக செயல்பட்டவர்.
இராம-இராவணப் போரின் போது, வானரப் படைத்தலைவர் நீலன், பெரும் பாறைகளைக் கொண்டு, இந்திரஜித்தின் தம்பியான பிரகஸ்தனின் தலையிலும், கழுத்திலும் தாக்கி அழிக்கிறார். (Valmiki Ramayana, book 6, canto 58, verses 53,54)
மேற்கோள்கள்
பகுப்பு:இராமாயணக் கதைமாந்தர்கள்
செ. குன்னத்தூர் ஊராட்சி
'''செஞ்சி. குன்னத்தூர் ஊராட்சி' (Se. kunnathur Gram Panchayat''), தமிழ்நாட்டின் விழுப்புரம் மாவட்டத்தில் உள்ள கானை வட்டாரத்தில் அமைந்துள்ளது. இந்த ஊராட்சி, விக்கிரவாண்டி சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர் 4-வது வார்டு உறுப்பினர் திரு க.குமார். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1854 ஆகும். இவர்களில் பெண்கள் 906 பேரும் ஆண்கள் 948 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
திருவாடானை ஊராட்சி ஒன்றியம்
திருவாடானை பஞ்சாயத்து ஒன்றியம், இந்தியாவின் தமிழ்நாட்டில் இராமநாதபுரம் மாவட்டத்தில் உள்ள 11 ஊராட்சி ஒன்றியங்களில் ஒன்றாகும். இது திருவாடானை வட்டத்தில் அமைந்துள்ளது. இவ்வொன்றியத்தின் வட்டார வளர்ச்சி அலுவலகம் திருவாடானையில் இயங்குகிறது. திருவாடானை பஞ்சாயத்து ஒன்றியம் 47 கிராம ஊராட்சிகளைக் கொண்டது.
மக்கள் தொகை
திருவாடானை பஞ்சாயத்து ஒன்றியத்தில் மொத்த மக்கள் தொகை 1,08,219 ஆகும். அதில் ஆண்கள் 54,503 பேரும், பெண்கள் 53,716  பேரும் உள்ளனர். அதில் பட்டியல் பிரிவு மக்கள் தொகை 18,307ஆக உள்ளது. பட்டியல் பிரிவு ஆண்கள் 9,244 பேரும், பெண்கள் 9,063 பேரும் உள்ளனர். பழங்குடி மக்கள் 184  பேர் உள்ளனர். அதில் ஆண்கள் 86 பேரும், பெண்கள் 98 பேரும் அடங்குவர்.
ஊராட்சிகள்
வெள்ளையாபுரம் • வட்டானம் • கல்லூர் திருவாடானை • துத்தாகுடி • திருவெற்றியூர் • டி. நாகனி • சுந்தரபாண்டியன்பட்டிணம் • சிறுமலைக்கோட்டை • சிறுகம்பையூர் • புல்லக்கடம்பன் • பெரியகீரமங்களம் • பதனகுடி • பாண்டுகுடி • பனஞ்சாயல் • ஒரிக்கோட்டை • நிலமழகியமங்களம் • நெய்வயல் • நம்புதாளை • நகரிகாத்தான் • முள்ளிமுனை • முகிழ்தகம் • மாவூர் • மங்களக்குடி • குஞ்சங்குளம் • கூகுடி • கொடிப்பாங்கு • கோடனூர் • கட்டிவயல் • கட்டவிளாகம் • கருமொழி • காரங்காடு • கலியநகரி • அரும்பூர் • அரசத்தூர் • அஞ்சுக்கோட்டை • ஆண்டாவூரணி • அச்சங்குடி
மேற்கோள்கள்
பகுப்பு:இராமநாதபுரம் மாவட்ட ஊராட்சி ஒன்றியங்கள்
பானுப்ரியா
பகுப்பு:பெண்களுக்கான பெயர்கள்
ஜெஃப் கிரிஃபின்
ஜியோப் கிரிபின் (Geoff Griffin, பிறப்பு: சூன் 12 1939, இறப்பு: நவம்பர் 16 2006), தென்னாப்பிரிக்க அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், 42 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1960 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1939 பிறப்புகள் பகுப்பு:2006 இறப்புகள் பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
தோலம்பாளையம் ஊராட்சி
தோலம்பாளையம் ஊராட்சி (Tholampalayam Gram Panchayat), தமிழ்நாட்டின் கோயம்புத்தூர் மாவட்டத்தில் உள்ள காரமடை வட்டாரத்தில் அமைந்துள்ளது. இந்த ஊராட்சி, மேட்டுப்பாளையம் சட்டமன்றத் தொகுதிக்கும் நீலகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6760 ஆகும். இவர்களில் பெண்கள் 3389 பேரும் ஆண்கள் 3371 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:காரமடை ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
ஐடல்பேர்க் பல்கலைக்கழகம்
ஐடல்பேர்க் பல்கலைக்கழகம் (Ruprecht-Karls-Universität Heidelberg) என்பது அதி பழமையான ஐரோப்பியப் பல்கலைக்கழகங்களில் ஒன்று. ஜெர்மனியின் மிகப்பழைய பல்கலைக்கழகம். Prager Karls-பல்கலைக்கழகத்துக்கும் (Prager Karls-Universität), Wien பல்ககைக்கழகத்துக்கும் (Universität Wien ) அடுத்து Deutschen Reich இல் மூன்றாவதாக உருவாக்கம்பெற்ற பல்கலைக்கழகம். இது ஜேர்மனியில் Baden-Württemberg மாகாணத்தில், ஐடல்பேர்க் நகரில் அமைந்துள்ளது. இதை ஐடல்பேர்க் நகரில் உருவாக்குவதற்கான அனுமதி 23, ஒக், 1385 இல் பாப்பாண்டவர் Urban VI அவர்களால் ஐடல்பேர்க் நகருக்கு வழங்கப்பட்டது. 1386 இல் Kurfürsten Ruprecht அவர்களால் உருவாக்கம் பெற்ற இப்பல்கலைக்கழகத்தில் பல நூறு ஆண்டுகளாக இறையியல் (Theologie), சட்டம் (Recht), மருத்துவம் (Medizin), தத்துவம் (Philosophie) ஆகிய நான்கு வகையான துறைகளே இருந்தன. 1890 இல் ஐந்தாவதாக இயற்கை அறிவியல் (Naturwissenschaften) சேர்க்கப் பெற்றது.
இது QS World University Rankings 2013 இல் சிறந்த ஜேர்மனியப் பல்கலைக்கழகம் என்ற அங்கீகாரத்தைப் பெற்றது. கல்வி மதிப்பீடு, உயர் கல்வி போன்றவற்றில் உலக பல்கலைக்கழக தரவரிசையில் 50 வது இடத்தில் உள்ளது.
வெளி இணைப்புகள்
பகுப்பு:செருமானியப் பல்கலைக்கழகங்கள் பகுப்பு:யேர்மனியில் தமி்ழ்மொழி வகுப்புகள் உள்ள பல்கலைக்கழகங்கள்
அரக்கோணம் சந்திப்பு தொடருந்து நிலையம்
அரக்கோணம் சந்திப்பு தொடருந்து நிலையம் (Arakkonam Junction railway station, நிலையக் குறியீடு:AJJ) என்பது தமிழ்நாட்டின், இராணிப்பேட்டை மாவட்டத்தில், அரக்கோணம் நகரில் அமைந்துள்ள, ஒரு தொடருந்து நிலையமாகும். இது தென்னிந்தியாவின் முதல் தொடருந்து பாதையில் அமைந்துள்ள, இந்தியாவின் பழமையான தொடருந்து நிலையங்களில் ஒன்றாகும். இது தென்னக இரயில்வே மண்டலத்தின் மும்பை - சென்னை வழித்தடத்தில், குண்டக்கல் - சென்னை எழும்பூர் பிரிவில் அமைந்துள்ளது. இங்கு அதிவிரைவு இரயில்களைத் தவிர, அனைத்து இரயில்களும் நின்று செல்கின்றன. இங்கிருந்து சென்னைக்கு புறநகர் இரயில்களும் இயக்கப்படுகின்றன.
இது சென்னை - பெங்களூரு - கோயம்புத்தூர், திருப்பதி வழித்தடத்தில் அமைந்துள்ளது. இந்த நிலையத்தை நாளொன்றுக்கு நூறுக்கும் அதிகமான இரயில்கள் கடந்து செல்கின்றன.
இது எட்டு நடைமேடைகளைக் கொண்டது. மூன்றாம், நான்காம் நடைமேடைகளை சென்னைப் புறநகர் இரயில்களில் செல்வோர் பயன்படுத்துகின்றனர். முதலாம், இரண்டாம் நடைமேடைகளை சென்னை, பெங்களூரு, கோயம்புத்தூர், திருப்பதி ஆகிய ஊர்களுக்குச் செல்லும் பயணிகள் பயன்படுத்துகின்றனர்.
இரயில்கள்
இங்கிருந்து செல்லும் இரயில்களின் பட்டியலை கீழே காணவும்.
மேற்கோள்கள்
பகுப்பு:தமிழகத் தொடருந்து சந்திப்புகள் பகுப்பு:இராணிப்பேட்டை மாவட்டத்திலுள்ள தொடருந்து நிலையங்கள் பகுப்பு:சென்னை தொடருந்து கோட்டம்
செல்லமுத்து விஜய ரகுநாத சேதுபதி
செல்லமுத்து விஜய ரகுநாத சேதுபதி  (ஆட்சிக் காலம் கி.பி.1748- 1762) என்பவர் இராமநாதபுரம் சமஸ்தான மன்னராவார். இவர் இராக்கத் தேவர் சேதுபதி மன்னரையடுத்து மன்னரானவராவார். இவர் சிவகுமார முத்து விஜய ரகுநாத சேதுபதியின் அத்தையின் பேரன் ஆவார். இவர் 14 ஆண்டுகள் ஆட்சிபுரிந்தார்.
பதவிக்கு வந்தவிதம்
முன்பு மன்னராக இருந்த சிவகுமார முத்து விஜய ரகுநாத சேதுபதிக்கு ஆண்வாரிசு இல்லாததால் குமார முத்து விஜய ரகுநாத சேதுபதியின் உடன் பிறந்த சகோதரரின் மகனான இராக்கத் தேவரைத் தளவாய் வெள்ளையன் சேர்வைக்காரர் சேதுபதியாக நியமனம் செய்தார். இந்த மன்னர் திறமையற்றவராக இருந்ததால் தளவாய் இவரைப் பதவி நீக்கம் செய்துவிட்டு, சிவகுமார முத்து விஜய ரகுநாத சேதுபதியின் அத்தையின் பேரனாகிய இவரை கி.பி.1748ல் சேதுபதி மன்னராக்கினார்.
நிகழ்வுகள்
இவரது ஆட்சி காலத்தில் தஞ்சை மராத்தியர் படைகள் சேது நாட்டின் வடபகுதியை ஆக்கிரமித்து இராமநாதபுரம் கோட்டை நோக்கி முன்னேறி வந்தன. இப்படை எடுப்பை சேதுபதியின் தளவாய் வெள்ளையன் சேர்வைக்காரர் படுதோல்வி அடையச் செய்து சேதுநாட்டுத் தன்னரசை நிலை நாட்டினார்.
மறைவு
இந்த மன்னர் கி.பி.1762 இல் காலமானார். இவருக்கு ஆண்வாரிசு இல்லாததால் இவரது தங்கை முத்துத் திருவாயி நாச்சியார் மகன் முத்துஇராமலிங்க விஜய ரகுநாத சேதுபதி என்ற 11 மாதப் பாலகன் சேதுபதியாகப் பட்டம் சூட்டப்பெற்றார்.
மேற்கோள்கள்
பகுப்பு:இராமநாதபுர சேதுபதிகள் பகுப்பு:1762 இறப்புகள்
காரியாபட்டி
காரியாபட்டி (ஆங்கிலம்:Kariapatti), இந்தியாவின் தமிழ்நாடு மாநிலத்தில் அமைந்துள்ள விருதுநகர் மாவட்டம், காரியாபட்டி வட்டத்தில் அமைந்த முதல்நிலைப் பேரூராட்சி ஆகும்.
மதுரை - தூத்துக்குடி தேசிய நெடுஞ்சாலையில், மதுரையிலிருந்து 30 கிமீ தொலைவிலும், விருதுநகரிலிருந்து 24 கிமீ தொலைவிலும், அருப்புக்கோட்டையிலிருந்து 20 கிமீ தொலைவிலும், கல்குறிச்சியிலிருந்து 8 கிமீ தொலைவிலும் காரியாபட்டி அமைந்துள்ளது.
2011-ஆம் ஆண்டு மக்கள்தொகை கணக்கெடுப்பின்படி, காரியாப்பட்டி பேரூராட்சி 4,881 வீடுகளும், 18,191 மக்கள்தொகையும் கொண்டது. இது 9.20 சகிமீ பரப்பும், 15 வார்டுகளும், 91 தெருக்களும் கொண்ட காரியாபட்டி பேரூராட்சி, திருச்சுழி சட்டமன்றத் தொகுதிக்கும், இராமநாதபுரம் மக்களவைத் தொகுதிக்கும் உட்பட்டது.
மக்கள் வகைப்பாடு
இந்திய 2011 மக்கள் தொகை கணக்கெடுப்பின்படி 18,194 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். காரியாபட்டி மக்களின் சராசரி கல்வியறிவு 69% ஆகும், இதில் ஆண்களின் கல்வியறிவு 76%,  பெண்களின் கல்வியறிவு 63% ஆகும். இது இந்திய தேசிய சராசரி கல்வியறிவான 59.5% விட கூடியதே. காரியாப்பட்டி மக்கள் தொகையில் 13% ஆறு வயதுக்குட்பட்டோர் ஆவார்கள்.
இங்குள்ள பிரசித்தி பெற்ற கோவில்கள்
இங்குள்ள கோவில்கள் மாந்தோப்பு ஸ்ரீஅங்காளபரமேஸ்வரி, ஸ்ரீவாலகுருநாதன் ஆலயம், மாந்தோப்பு மாரியம்மன்ஆலயம், மாந்தோப்பு பெருமாள் கோவில், மாந்தோப்பு காருப்புசாமி கோவில், முக்கு ரோடு முத்துமாரியம்மன் கோவில், NGO மாரியம்மன் ஆலயம், வைத்தீஸ்வரன் கோவில், சின்னகாரியாபட்டி ஐயப்பன் ஆலயம், செவல்பட்டி பெருமாள் கோவில்கள் உள்ளது. கிருஸ்தவர்களுக்கு அமல அன்னை ஆலயமும், முஸ்லிம்களுக்கு சின்ன காரியாபட்டியில் முஹைதீன் ஆண்டவர் பெரிய ஜும்மா பள்ளிவாசல் மற்றும் பாண்டியன் நகர் நூர் பள்ளிவாசல் ஆகிய இரண்டு பள்ளிவாசல்கள் உள்ளன.
பிரசித்தி பெற்ற விழாக்கள்
வருடாவருடம் பங்குனி மாதம் ஸ்ரீமுத்துமாரியம்மன் ஆலயத்தில் நடைபெறும் பங்குனித் திருவிழாவும் வைகாசி மாதம் நடைபெறும் முக்கு ரோடு ஸ்ரீ மாரியம்மன் கோவில் திருவிழாவும் மிகவும் புகழ்பெற்றது. சுமார் இரண்டு வாரங்கள் நடைபெறும் விழாக்கள் கோவிலில் காப்புக்கட்டுடன் தொடங்கும். பக்தர்கள் காப்புக்கட்டி விரதமிருந்து அம்மனை வழிபட்டு வருவார்கள். பின் பொங்கல், அக்கினிச் சட்டி எடுத்தல், திருவிளக்கு பூஜை, முளைப்பாரி ஆகியன வெகுவிமரிசையாக நடைபெறும். மாந்தோப்பு ஸ்ரீஅங்காளபரமேஸ்வரி ஸ்ரீவாலகுருநாதன் ஆலயம் வருடாவருடம் வைகாசி திருவிழா மிகவும் புகழ்பெற்றது சுமார் ஒரு வாரங்கள் நடைபெறும் விழாக்கள் கோவிலில் காப்புக்கட்டுடன் தொடங்கும். பக்தர்கள் காப்புக்கட்டி விரதமிருந்து அம்மனை வழிபட்டு வருவார்கள். பின் பொங்கல், அக்கினிச் சட்டி எடுத்தல், திருவிளக்கு பூஜை, முளைப்பாரி ஆகியன வெகுவிமரிசையாக நடைபெறும்.
காரியாபட்டி சந்தை
காரியாபட்டியில் வாராவாரம் வியாழக்கிழமை நடைபெறும் சந்தை சுற்றுவட்டாரத்தில் பிரபலம் ஆகும். அருகில் உள்ள கிராமங்களில் இருந்து மக்கள் சந்தையில் தேவையான பொருட்களைக் குறைந்த விலையில் வாங்கிச் செல்வர் மற்றும் ஒவ்வொரு வாரம் சனிக்கிழமை சந்தைப்பேட்டையில் கோழி சந்தை நடைபெறும்.
அருகில் உள்ள நகரங்கள்
மதுரை 30 கிமீ,   அருப்புகோட்டை 20 கிமீ, கல்குறிச்சி 8 கிமீ,விருதுநகர் 24 கிமீ,     திருமங்கலம் 30 கிமீ,   ஆவியூர் 7 கிமீ.
ஆதாரங்கள்
http://www.census2011.co.in/data/subdistrict/5851-kariapatti-virudhunagar-tamil-nadu.html
வெளி இணைப்புகள்
பகுப்பு:விருதுநகர் மாவட்டத்தில் உள்ள பேரூராட்சிகள்
இராதா ராணி கோயில்
இராதா ராணி கோயில் (Radha Rani Temple) இந்தியாவின் உத்தரப் பிரதேச மாநிலத்தில், மதுரா மாவட்டத்தில் உள்ள பர்சானா பேரூராட்சியில் உள்ளது. பர்சனா ஊரில் பிறந்த ராதை கிருஷ்ணரின் தோழி ஆவார். இங்கு இராதைக்கு அர்ப்பணிக்கப்பட்ட இராதா ராணி உள்ளது. இக்கோயிலில் இராதா கிருஷ்ணன் மூலவராக உள்ளனர்.
இராதா ராணி கோயில் பர்சானா பேரூராட்சியில் உள்ள பானுகர் மலையில் 250 மீட்டர் உயரத்தில் அமைந்துள்ளது. இராதை பிறந்த நாள், கிருஷ்ண ஜெயந்தி மற்றும் ஹோலி பண்டிகைகளின் போது இக்கோயிலுக்கு பகதர் கூட்டம் அதிகம் இருக்கும். இக்கோயில் மதுரா நகரத்திற்கு வடமேற்கே 50 கிலோ மீட்டர் தொலைவில் உள்ளது.
வரலாறு
இராதா ராணி கோயில் சுமார் 5,000 ஆண்டுகளுக்கு முன்பு மன்னர் வஜ்ரநாபி என்பவரால் நிறுவப்பட்டதாக கருதப்படுகிறது. பிற்காலத்தில் சிதிலமடைந்த இக்கோயிலை சைதன்யர் ஆலோசனையின்படி கிபி 1675-இல் ராஜா வீர் சிங்கால் மீண்டும் கட்டப்பட்டது. பின்னர், அக்பரின் அரசவையில் இருந்த ஆளுநர்களில் ஒருவரான கவர்னர்களில் ராஜா தோடர்மால் உதவியுடன் நாராயண் பட் என்பவரால் தற்போதைய கோவிலின் அமைப்பு கட்டப்பட்டது.
இக்கோயில் தல புராணத்தின்படி, கிருஷ்ணரின் வளர்ப்புத் தந்தை நந்தகோபன் மற்றும் ராதையின் தந்தை விருஷபானு நெருங்கிய நண்பர்கள். நந்த கோபன் கோகுலத்தின் தலைவராக இருந்தபோது, ​​விருஷ்பானு ராவல் எனும் ஊரின் தலைவராக இருந்தார். இருப்பினும், மதுரா மன்னன் கம்சனின் அட்டூழியங்களால் சலித்து, இருவரும் தங்கள் ஊர் மக்களுடன் நந்தகான் மற்றும் பர்சானாக்கு இடம் பெயர்ந்தனர். நந்த கோபன் கோவர்தன மலையை தனது வீடாகவும், விருஷ்பானு பானுகர் மலையை தனது நிரந்தர வசிப்பிடமாகவும் கொண்டனர். பர்சானா இறுதியில் ராதையின் இருப்பிடமாகவும் மாறியது. தற்போது, ​​இரட்டை நகரங்களான பர்சானா மற்றும் நந்த்கான் ஆகிய இரு நகரங்களிலும், கோவர்தன மலை மற்றும் பானுகர் மலைகளின் உச்சியில் முறையே ராதை மற்றும் கிருஷ்ணருக்கு அர்ப்பணிக்கப்பட்ட வரலாற்று கோயில்கள் உள்ளது. நந்தகான் கோயில் நந்த பவன் என்று அழைக்கப்படும் அதே வேளையில், பர்சானா கோயில் ராதாவின் பெயரால் இராதா ராணி கோயில் என அழைக்கப்படுகிறது.
மேற்கோள்கள்
பகுப்பு:மதுரா மாவட்டம் பகுப்பு:கிருட்டிணன் பகுப்பு:உத்தரப் பிரதேச இந்துக் கோயில்கள் பகுப்பு:கிருஷ்ணர் கோயில்கள்
ஜஸ்டிஸ் லீக் உறுப்பினர்களின் பட்டியல்
டீசி காமிக்ஸின் வரைகலை சாகசகதாநாயகர்களைக் கொண்ட குழுவானது ஜஸ்டிஸ் லீக் என்பதாகும். பல்வேறு காலகட்டங்களில் அதிக அளவிளான கதாப்பாத்திரங்கள் வெவ்வேறு சேர்க்கையில் இக்குழுவில் இடம்பெற்றுள்ளன.
பல்துறை விளையாட்டுப் போட்டிகள்
பல்துறை விளையாட்டுப்போட்டிகள் பல்வகை விளையாட்டுகளில், (பொதுவாக) பல நாடுகளின், அமைப்பு சார்ந்த விளையாட்டு வீரர்களின் அணிகள் தொடர்ந்து பல நாட்கள் போட்டியிடும் ஓர் அமைப்புச் சார்ந்த விளையாட்டுக்கள் நிகழ்வாகும். உலகளவில் முதல் பெரும் பல்துறை விளையாட்டுப்போட்டிகள் தற்கால ஒலிம்பிக் விளையாட்டுக்கள் ஆகும்.
ஒலிம்பிக் விளையாட்டுக்களைப் போன்றே வடிவமைக்கப்பட்ட மண்டல அளவிலான பல பல்துறை விளையாட்டுப்போட்டிகள் உருவாகியுள்ளன. விளையாட்டுப் போட்டிகள் ஓர் "நிகழ்நகரை" மையமாகக் கொண்டு பலநாட்கள் நடைபெறுகின்றன. இந்த நிகழ்நகர் ஒவ்வொரு முறையும் மாற்றப்படுகிறது. பங்குபெறும் நாடுகள் அல்லது அமைப்புகள் தங்கள் விளையாட்டு வீரர்களை தனிநபர் மற்றும் அணி விளையாட்டுகளுக்கு அனுப்புகின்றனர். முதல்,இரண்டாம் மற்றும் மூன்றாம் இடம் பெற்ற வீரர்களுக்கு முறையே தங்கம்,வெள்ளி மற்றும் வெங்கலப் பதக்கங்கள் வழங்கப்படுகின்றன.இப்போட்டிகள் பொதுவாக நான்காண்டுகளுக்கு ஒருமுறை நடத்தப்படுகின்றன;சில ஆண்டுக்கொருமுறையும் நடத்தப்படுகின்றன.
பகுப்பு:விளையாட்டுப் போட்டிகள்
2-மெத்தில்யெப்டேன்
2-மெத்தில்யெப்டேன் (2-Methylheptane) என்பது (CH3)2CH(CH2)4CH3 அல்லது C8H18  என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். நிறமற்ற, நெடியற்ற இந்நீர்மம் ஆக்டேனின் பக்கச் சங்கிலியுள்ள ஒரு மாற்றியமாகும்.
ஒய். எஸ். சர்மிளா
எடுகுரி சண்டிந்தி ஷர்மிளா ரெட்டி என்பவர் ஒய்எஸ்ஆர் தெலுங்கானா கட்சியின் நிறுவனர் மற்றும் தலைவர் மற்றும் ஒரு இந்திய அரசியல்வாதி ஆவார். இவர் ஆந்திரப் பிரதேச முதல்வர் ஜெகன் மோகன் ரெட்டியின் தங்கை மற்றும் ஒய்.எஸ்.ராஜசேகர ரெட்டி மற்றும் ஒய்.எஸ்.விஜயம்மா ஆகியோரின் மகள் ஆவார். ஒய்எஸ்ஆர் காங்கிரஸ் கட்சியின் தேசிய கூட்டுராக பணியாற்றினார்.
பகுப்பு:தெலங்காணா அரசியல்வாதிகள்
புதுப்பட்டினம் ஊராட்சி
புதுப்பட்டினம் ஊராட்சி (Pudupattinam Gram Panchayat), தமிழ்நாட்டின் மயிலாடுதுறை மாவட்டத்தில் உள்ள கொள்ளிடம் வட்டாரத்தில் அமைந்துள்ளது. இந்த ஊராட்சி, சீர்காழி சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 8145 ஆகும். இவர்களில் பெண்கள் 4085 பேரும் ஆண்கள் 4060 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாகப்பட்டினம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஆறன்முளா
ஆறன்முளா இந்தியாவின் கேரள மாநிலத்தில் பத்தனம்திட்டா மாவட்டத்தில் அமைந்துள்ள ஊர் ஆகும். இது திருவனந்தபுரத்திற்கு 125 கி.மீ தூரத்தில் அமைந்துள்ளது. ஆறன்முளா பார்த்தசாரதி கோவில் புகழ் பெற்ற கோவில்களில் ஒன்று.
வெளியிணைப்புகள்
பகுப்பு:பத்தனம்திட்டா மாவட்டத்தில் உள்ள ஊர்களும் நகரங்களும்
வங்கபந்து சேக் முச்சிப்பூர் ரகுமான் நோவோ அரங்கம், டாக்கா
வங்கபந்து சேக் முச்சிப்பூர் ரகுமான் நோவோ அரங்கம் (Bangabandhu Sheikh Mujibur Rahman Novo Theatre) வங்காளதேசத்தின் டாக்கா நகரத்தில்  உள்ள தேச்காவுன் பகுதியில் உள்ள பிச்சோய் சாரனி அவென்யூவில் அமைந்துள்ளது. இதுவொரு கோளரங்கமாகும்.
வரலாறு
வங்கபந்து சேக் முச்சிப்பூர் ரகுமான் நோவோ கோள் அரங்கம் 2004 ஆம் ஆண்டு செப்டம்பர் மாதம் 25 அன்று பொது மக்களுக்காகத் திறக்கப்பட்டது. முன்னதாக இதற்கு பசானி நோவோ அரங்கம் என்று பெயரிடப்பட்டிருந்தது. 2010 ஆம் ஆண்டு இயற்றப்பட்ட பங்கபந்து சேக் முச்சிப்பூர் ரகுமான் நோவோ அரங்க மசோதாவின் மூலமாக இதற்கு தன்னாட்சி அதிகாரம் வழங்கப்பட்டது. இந்த விண்வெளி மையம் வங்காளதேச அரசின் அறிவியல் மற்றும் தகவல் தொடர்பு தொழில்நுட்ப அமைச்சகத்தால் நியமிக்கப்பட்டது.
விளக்கம்
5.46 ஏக்கர் நிலத்தில் இக்கோளரங்கம் கட்டப்பட்டுள்ளது. 21-மீட்டர் குவிமாடம் வடிவத்தில் 275 பேர் அமரும் அளவு கொண்டதாக வடிவமைக்கப்பட்டுள்ளது. உட்புறத்தில் மக்கள் அமரும் வகையில் மூன்று மீட்டர் அளவில் சிறிய குவிமாடங்கள் அமைந்துள்ளன.
வடிவமைப்பு
கட்டிட்டக் கலைஞர் அலி இமாம் இக்கோளரங்கத்தை வடிவமைத்தார். கோளரங்கத்தின் குவிமாடம் பூமியையும் அதன் குளிர்ந்த நீல வானத்தையும் உருவகப்படுத்துகிறது. இந்த குவிமாடம் வடிவ அரங்கம் சமீபத்திய நவீன கருவிகளுடன் கட்டப்பட்டுள்ளது. பார்வையாளர்கள் விண்வெளியை உணரும் வகையில் முப்பரிமாண சூழலில் ஒரு கிரக பயணத்தின் சிலிர்ப்பை அனுபவிக்கவும் உதவுகிறது. வளைந்த உச்சவரம்பு வானத்தை பிரதிபலிக்கிறது மற்றும் 120 டிகிரி கோணத்தில் ஒரு பெரிய திரை குவிமாடம் மீது கோள்களும் நட்சத்திரங்களும் நகர்வது போலவும்  காட்டுகிறது.
சிறப்பம்சங்கள்
கோளரங்கம் மூன்று வகையான காட்சிகளைக் கொண்டுள்ளது. முடிவிலி பயணத்தில் எதார்த்தமாக கோள்கள், நட்சத்திரங்கள், பிற விண்வெளி பொருட்களின் மெய்நிகர் காட்சி போன்றவற்றுடன் வங்காளதேச சேக் முச்சிப்பூர் ரகுமானின் மார்ச்சு 7 விரிவுரை, கிராண்ட் கேன்யனில் நான்காயிரம் ஆண்டுகளுக்கு முந்தைய வட அமெரிக்காவின் குடியேற்ற குலமான கரிகாத்து பற்றிய உரை போன்றவை இங்கு வழங்கப்படுகின்றன. விவரிக்கிறது.
நிகழ்ச்சியைப் பார்க்க பார்வையாளர்கள் குவிமாடத்தில் பார்க்க வேண்டியதில்லை. அதற்கு பதிலாக பார்வையாளர்கள் தங்களைச் சுற்றி 150 படவீழ்த்திகளால் காட்சிப்படுத்தப்படும் வான்வெளியை  நேரடியாகப் பார்ப்பது போல்  உணர்கிறார்கள். கோளரங்கம் முப்பரிமாண காட்சி அனுபவத்தை வழங்கும் நவீன வசதியையும் கொண்டுள்ளது. 2013 ஆம் ஆண்டு கோளரங்கத்தில் ஓர் அணுசக்தி தொழில்துறை தகவல் மையம்  சேர்க்கப்பட்டது.
வெளி இணைப்புகள்
பகுப்பு:வங்காளதேச நினைவுச் சின்னங்கள்
புருஸ் டார்வெல்
புருஸ் டார்வெல்  Bruce Darvell , பிறப்பு: ஏப்ரல் 29 1931 ),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1952 ல், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1931 பிறப்புகள் பகுப்பு:கென்ட் துடுப்பாட்டக்காரர்கள் பகுப்பு:வாழும் நபர்கள்
கீழ்செருவாய் கைலாசநாதர் கோயில்
கீழ்செருவாய் கைலாசநாதர் கோயில் தமிழ்நாட்டில் கடலூர் மாவட்டம், கீழ்செருவாய் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கைலாசநாதர், சிவகாமி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:கடலூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அந்த ராத்திரிக்கு சாட்சி இல்லை
அந்த ராத்திரிக்கு சாட்சி இல்லை (Antha Rathirikku Satchi Illai) 1982 இல் வெளிவந்த இந்தியத் தமிழ் திரைப்படமாகும். இத்திரைப்படத்தை ஆர். சுந்தர்ராஜன் இயக்கியிருந்தார். இத்திரைப்படத்தில் கபில் தேவ் என்ற நடிகர் அறிமுகம் ஆனார். இவருடன் சுலக்சனா, சிவ சந்திரன், வனிதா கிருஷ்ணசந்திரன் போன்றோர் நடித்திருந்தனர்.
மேற்கோள்கள்
பகுப்பு:இந்தியத் தமிழ்த் திரைப்படங்கள் பகுப்பு:1982 தமிழ்த் திரைப்படங்கள் பகுப்பு:ஆர். சுந்தர்ராஜன் இயக்கிய திரைப்படங்கள் பகுப்பு:கே. வி. மகாதேவன் இசையமைத்த தமிழ்த் திரைப்படங்கள் பகுப்பு:செந்தில் நடித்த திரைப்படங்கள் பகுப்பு:எஸ். எஸ். சந்திரன் நடித்த திரைப்படங்கள்
வெங்கத்தான்குடி
வெங்கத்தான்குடி  திருவாரூர் மாவட்டம் மன்னார்குடி வட்டத்தில் அமைந்துள்ளது வெங்கத்தான்குடி (அல்லது) வங்கத்தான்குடி எனும் அழகிய சின்ன சிறு கிராமம். இவ்வூரில் புகழ் மிக்க வைரவநாதர் ஆலயம் அமைத்துள்ளது.
வெங்கத்தான்குடி பஞ்சாயத்து வேதபுரம் மற்றும் சிங்கமங்கலம் கிராமங்களை உள்ளடக்கியதாகும். வெங்கத்தான்குடியில் மட்டும் சுமார் முன்னூறு குடும்பங்களும் ஏறக்குறைய ஆயிரம் வாக்காளர்களும் உள்ளனர். தொகுதி மறு சீர் அமைப்பினால் மன்னார்குடி (சட்டமன்றத் தொகுதி)யில் இருந்து திருத்துறைபூண்டி (சட்டமன்றத் தொகுதி)யின் கீழ் வருகிறது இந்த கிராமம்.
சூன் 2012இல் வைரவநாதர் ஆலயத்திற்கு கும்பாபிஷேகம் நடைபெற்றது.
பகுப்பு:திருவாரூர் மாவட்டத்திலுள்ள கிராமங்கள்
செறுகுளத்தூர்
செறுகுளத்தூர், இந்திய மாநிலமான கேரளத்தின் கோழிக்கோடு மாவட்டத்தில் உள்ள பெருவயல் ஊராட்சிக்கு உட்பட்ட கிராமம். இது கோழிக்கோடு நகராட்சியில் இருந்து கிழக்கில் 16 கி.மீ தொலைவில் அமைந்துள்ளது.
அரசியல்
இது குன்னமங்கலம் சட்டமன்றத் தொகுதிக்கும், கோழிக்கோடு மக்களவைத் தொகுதிக்கும் உட்பட்டது.
சான்றுகள்
பகுப்பு:கோழிக்கோடு மாவட்டத்தில் உள்ள ஊர்களும் நகரங்களும்
இசை நாடகக்கொட்டகை
இசை நாடகக்கொட்டகை (Musical theatre) ஒரு வகையான நிகழ் கலை. பாடல்கள், வசனம், நடனம், நடிப்பு ஆகியவற்றை ஒரு சேரக் கலந்து வழங்குகின்றது. இசை நாடகங்கள், இசை, பாடல் வரிகள், வசனங்கள், நடன அசைவுகள் ஆகியவற்றை ஒருங்கிணைத்து நிகழ்த்தப்படும் கதையின் உணர்ச்சிகளை (நகைச்சுவை, காதல், சினம், மகிழ்ச்சி போன்றவை) வெளிக்கொணருகின்றன.
உலகெங்கிலும் பல்வேறு பண்பாடுகளில் இசையுடன் கலந்த நாடக மரபுகள் காணக்கிடைக்கின்றன. மேற்கத்திய இசை நாடகங்களின் தற்போதைய வடிவம் பத்தொன்பதாம் நூற்றாண்டில் உருவானது. பிரித்தானியாவின் கில்பெர்ட்டும் சல்லிவானும் நிறுவனத்தார், அமெரிக்காவின் ஹங்கேரியும் ஹார்ட்டும் நிறுவனத்தார் போன்றோர் இக்கலை வடிவத்தின் முன்னோடிகள் எனலாம்.
மேற்கோள்கள்
பகுப்பு:நாடக வகைகள் பகுப்பு:இசை நாடகம் பகுப்பு:நாடக வரலாறுகள்
புண் புரை
மருத்துவத்தில் ஃபிஸ்துலா (பன்மை. ஃபிஸ்துலாஸ் அல்லது ஃபிஸ்துலே) என்பது, பொதுவாக இணைப்புப் பெற்றிராத மேற்புறத்தோல்-வரிசையிலாலான இரு உறுப்புகள் மற்றும் குழாய்களுக்கு இடையில் வழக்கத்துக்கு மாறான இணைப்பு அல்லது வழிப்பாதை. இது பொதுவாக ஒரு நோய் நிலைமை தான், ஆனால் ஃபிஸ்துலா நோய்நீக்குதல் காரணங்களுக்காக அவை அறுவைசிகிச்சை முறையாகவும் உருவாக்கப்படலாம்.
ஃபிஸ்துலாக்கள் ஏற்படும் இடங்கள்
ஃபிஸ்துலாக்கள் உடலின் பல்வேறு பாகங்களில் உருவாகலாம். சர்வதேச நோய்கள் மற்றும் தொடர்புடைய உடல்நலச் சிக்கல்களின் புள்ளிவிவர வகைப்படுத்துதல் மூலம் பின்வரும் பட்டியல் பிரிக்கப்பட்டுள்ளது.
K: செரிமான அமைப்புக்குரிய நோய்கள்
thumb|டியோடெனோ பிலியாரி ஃபிஸ்துலா
ஃபிஸ்துலாக்களின் வகைகள்
பல்வேறு வகை ஃபிஸ்துலாக்களில் உள்ளடங்குபவை:
பெரும்பாலான ஃபிஸ்துலாக்கள் குழாய் வடிவில் இருந்தபோதிலும், சில பன்மடங்கு கிளைகளையும் கொண்டிருக்கலாம்.
காரணங்கள்
ஃபிஸ்துலா ஏற்படுவதற்கான பல்வேறு காரணங்கள்:
சிகிச்சைமுறைகள்
ஃபிஸ்துலேவுக்கான சிகிச்சைமுறைகள், ஃபிஸ்துலா ஏற்படுவதற்கான காரணம் மற்றும் அதன் தீவிரத்தைப் பொறுத்து வேறுபடுகிறது, ஆனால் பெரும்பாலும் நோய்எதிர்ப்பு சிகிச்சையுடன் இணைந்து அறுவை சிகிச்சையின் தலையீடும் உள்ளடங்கியிருக்கிறது.
எல்லாவற்றையும் போலவே ஃபிஸ்துலா சிகிச்சையின் முதல் நடவடிக்கையாக, திசுவுக்குள் ஃபிஸ்துலா ஊடுருவியுள்ள எல்லை மற்றும் "பாதை"யை முடிவுசெய்வதற்கான பரிசோதனையை ஒரு மருத்துவர் மேற்கொள்வார்.
ஃபிஸ்துலாவை போதிய அளவுக்கு வெளியேற்றுவதற்கு அவ்வப்போது அறுவைசிகிச்சை தேவைப்படுகிறது (அப்போதுதான் சீழ் வெளியேறி சீழ்கட்டி) ஏற்படாமல் தடுக்கும்). பொதுவாக பல்வேறு அறுவை சிகிச்சை நடவடிக்கைகள் பயன்படுத்தப்படுகின்றன, மிகப் பொதுவாக ஃபிஸ்டுலோடோமி பயன்படுத்தப்படுகிறது, ஒரு செட்டான்-ஐ நிறுவுவது (ஃபிஸ்துலாவின் பாதையின் ஊடே ஒரு நாணை அனுப்பி, வடியும் வகையில் அதைத் திறந்து வைத்தல்) அல்லது ஒரு என்டோரெக்டல் ஃப்ளாப் செயல்முறை (இங்கு ஆரோக்கியமான திசுக்கள் ஃபிஸ்துலாவின் உட்புறத்தில் இழுக்கப்பட்டு அந்த வழிப்பாதையைக் கழிவுப்பொருட்கள் அல்லது இதர பொருட்கள் அதை மறுபடியும் தாக்காமல் பாதுகாக்கிறது) பயன்படுத்தப்படுகிறது. சமீப காலங்களில் ஃபிஸ்துலாக்களை ஃபைப்ரின் குளூ அல்லது போர்சைன் சிறு குடல் சப்முகோசாக்களால் செய்யப்பட்ட ப்ளக்குகளைக் கொண்டு நிரப்பப்படும் சிகிச்சைகளும் கண்டறியப்பட்டுள்ளது ஆனால் அவை நிலையற்ற வெற்றிகளைக் கொண்டுள்ளன. ஆனோரெக்டல் ஃபிஸ்துலாவுக்கான அறுவை சிகிச்சைகள் பக்க விளைவுகளைக் கொண்டிராமல் இல்லை, அவற்றுள் மறுபடியும் ஏற்படுதல், மறுதாக்குதல், மற்றும் கட்டுப்படுத்தவியலாதது ஆகியவையும் அடங்கும்.
ஃபிஸ்துலாவுக்கான நோய் கண்டறிதல் அல்லது ஆதாரமான நிலைமைகளின் செயலாட்சி இல்லாமல் அறுவை சிகிச்சை மேற்கொள்ளப்படுவது பரிந்துரைக்கப்படுவதில்லை என்பதை கவனிக்கவேண்டியது அவசியம். உதாரணத்திற்கு, க்ரோஹன்ஸ் நோயில் ஃபிஸ்துலாவுக்கான அறுவை சிகிச்சையை மேற்கொள்வது பயனளிக்கக்கூடியதாக இருக்கலாம், ஆனால் க்ரோஹன்ஸ் நோயையே குணப்படுத்தாமல் இருந்தால், ஃபிஸ்துலா மீண்டும் ஏற்படுவதற்கான வாய்ப்புகள் அதிகமாக இருக்கிறது (50% க்கும் மேலாக இருக்கிறது).
நோய் நீக்குதல் பயன்கள்
போர்டல் ஹைபர்டென்ஷனின் ஒரு அடிப்படை சிகிச்சையாக, போர்டோகேவல் ஃபிஸ்துலாவின் சிகிச்சை முறையிலான உருவாக்கம், ஒமெண்டல் ஃபோராமென் (வின்ஸ்லோவினுடையது) எங்கும் கல்லீரலுக்குரிய நுழைவு நாளம் மற்றும் மட்டரகமான வெனா கேவாவுக்கு இடையில் ஒரு அனாஸ்டோமோசிஸ்ஸை உண்டாக்குகிறது. இது உணவுக்குழாய்க்குரிய வேரிசெஸ், கபுட் மடுசே, மற்றும் ஹெமோர்ஹாய்ட்ஸ்களை ஏற்படுத்தக்கூடிய உயர் அழுத்தங்களிலிருந்து இது போர்டல் வெனோஸ் அமைப்பை விடுவிக்கிறது.
புற இணைப்புகள்
பகுப்பு:நோய்கள் பகுப்பு:கூகுள் தமிழாக்க மருத்துவக் கட்டுரைகள்
கக்தா சந்தியா பாத்வி
வழக்கறிஞர் கக்தா சந்தியா பாத்வி (Kagda Chandya Padvi) 13 ஆவது மகாராஷ்டிர சட்டமன்றத்தில் உறுப்பினராக உள்ளார். இவர் அக்கல்குவா (பட்டியல் இனம்) சட்டமன்றத் தொகுதியை பிரதிநிதித்துவப்படுத்துகிறார். இவர் இந்திய தேசிய காங்கிரசின் உறுப்பினராவார். 2004 ஆம் ஆண்டில் இவர் 84 - அக்ரானி (பட்டியல் இனம்) சட்டமன்றத் தொகுதியிலிருந்து தேர்ந்தெடுக்கப்பட்டார்.
ஒட்டுநிலை (மொழியியல்)
இலக்கண நூலார் பகுதி என்று கூறுவதை மொழி நூலார் அடிச்சொல் என்பர். இத்தகைய அடிச்சொற்கள் இரண்டு இணையும் போது அவற்றுள் ஒன்று சிதையாமல் இருக்க மற்றொன்று சிதைந்து விடும். இவ்வாறு அடிச்சொற்கள் இணைந்த நிலையை ஒட்டுநிலை (Agglutination) என்பர்.
எடுத்துக்காட்டு: அறி+த்(ந்)+த்+ஆன்=அறிந்தான்.
உலகில் பெரும்பான்மையான மொழிகள் ஒட்டுநிலையைச் சார்ந்தே வருவன. சித்திய மொழி, திராவிட மொழிகள், சப்பானிய, கொரிய, பினிஷிய, பாஸ்க் மொழிகளும் தென் ஆப்பிரிக்கா ,ஆஸ்திரேலிய பழங்குடியினரின் மொழிகளும் இவ்வகை மொழிகளேயாகும்.
இவற்றையும் பார்க்க
பகுப்பு:உருபனியல் பகுப்பு:மொழியியல்
திசையிலி முப்பெருக்கம்
வெக்டர் இயற்கணிதத்தில் திசையிலி முப்பெருக்கம் (scalar triple product) என்பது தரப்பட்ட மூன்று திசையன்களில் முதலில் ஏதேனும் இரு திசையன்களின் குறுக்குப் பெருக்கம் கண்டுபிடித்துக் கொண்டு பின் அதன் விளைவாகக் கிடைக்கும் திசையனுடன் மூன்றாவது திசையனின்  புள்ளிப் பெருக்கம் காண்பதாகும்.
குறியீடு
தரப்பட்ட மூன்று திசையன்கள் a, b, c எனில் அவற்றின் திசையிலி முப்பெருக்கத்தின் வழக்கமான குறியீடு:
இம்முப்பெருக்கத்தின் மதிப்பு ஒரு திசையிலியாக அமைவதால் இது திசையிலி முப்பெருக்கம் என அழைக்கப்படுகிறது.
இதனைப் பின்வரும் குறியீட்டிலும் எழுதலாம்.
இவ்வாறு பெட்டி அடைப்புக்குறிக்குள் தரப்படுவதால் இம்முப்பெருக்கம், பெட்டிப்பெருக்கம் எனவும் அழைக்கப்படுகிறது.
இம்முப்பெருக்கத்தில் புள்ளிப் பெருக்கம் மற்றும் குறுக்குப் பெருக்கல் இரண்டும் உள்ளதால், இது கலப்புப் பெருக்கம் எனவும் அழைக்கப்படும்.
வடிவவியல் விளக்கம்
மூன்று திசையன்களின் திசையிலி முப்பெருக்கத்தின் தனிமதிப்பு அம்மூன்று திசையன்களால் அமையும் இணைகரத்திண்மத்தின் கன அளவாகும்.
விளக்கம்
திசையன்கள் a = (a1, a2, a3), b = (b1, b2, b3) மற்றும் c = (c1, c2, c3) ஆகிய மூன்றையும் ஒரு முனை விளிம்புகளாகக் கொண்டு அமையும் இணைகரத்திண்மத்தின் கனஅளவு, இம்மூன்று திசையன்களின் திசையிலி முப்பெருக்கம் a · (b × c) -ன் தனிமதிப்பாகும்:
b மற்றும் c -இரண்டையும் இணைகரத்திண்மத்தின் அடிப்பக்க இணைகரத்தின் அடுத்துள்ள விளிம்புகளாகக் கொண்டால், குறுக்குப் பெருக்கத்தின் வடிவவியல் விளக்கத்தின்படி:
இங்கு θ, b மற்றும் c -இவற்றுக்கு இடையே உள்ள கோணம்.
இணைகரத்திண்மத்தின் உயரம்:
இங்கு α, a மற்றும் h -இவற்றுக்கு இடையே உள்ள உட்கோணம்.
படத்திலிருந்து கோணம் α  -ன் மதிப்பு: 0° ≤ α < 90°.
மாறாக திசையன் b × c, a திசையனுடன் உருவாக்கும் கோணம் β , 90°-ஐ விட அதிகமாகவும் இருக்கலாம்:
b × c, h -க்கு இணையாக அமைவதால்: β = α அல்லது β = 180° − α.
எனவே இணைகரத்திண்மத்தின் கனஅளவு:
திசையிலி முப்பெருக்கத்தின் வரையறைப்படி, மேலுள்ள கனஅளவு a · (b × c) -ன் தனிமதிப்பிற்குச் சமம்.
வெளி இணைப்புகள்
Weisstein, Eric W. "Scalar Triple Product." From MathWorld—A Wolfram Web Resource. http://mathworld.wolfram.com/ScalarTripleProduct.html
பகுப்பு:திசையன்கள்
இந்திய மாநிலங்களின் தற்போதைய ஆளுநர்களின் பட்டியல்
இந்திய அரசியலில் ஆளுநர் என்ற சொல், நடுவணரசில் இந்தியக் குடியரசுத் தலைவரைப் போல் மாநிலவில் உள்ள ஒரு ஆட்சி செய்பவரைக் குறிக்கிறது. ஆளுநர்கள் மற்றும் துணை நிலை ஆளுநர்கள் ஐந்தாண்டுகளுக்கு ஒரு முறை குடியரசுத்தலைவரால் நியமிக்கப்படுகின்றனர்.
வெளி இணைப்புகள்
பகுப்பு:இந்திய மாநிலங்களும் பிரதேசங்களும்
ராம் கிசான் சிங்கால்
இராம் கிஷான் சிங்கால் (Ram Kishan Singhal)பாரதீய ஜனதா கட்சியின் தலைவராகவும், தில்லி சட்டமன்ற முன்னாள் உறுப்பினராகவும் உள்ளார். அவர் 1951 ஆம் ஆண்டில் ஆரியானாவில் கர்ணலில் பிறந்தார். மேலும் இவர் தில்லி மாநகராட்சி கழகத்தின் உறுப்பினராகவும் இருந்தார்..
குறிப்புகள்
பகுப்பு:1951 பிறப்புகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:பாரதிய ஜனதா கட்சி அரசியல்வாதிகள் பகுப்பு:வாழும் நபர்கள் பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
கூத்தனுர் கம்பபெருமாள் கோயில்
கூத்தனுர் கம்பபெருமாள் கோயில் தமிழ்நாட்டில் பெரம்பலூர் மாவட்டம், கூத்தனுர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பிண்ணாக்கீசர்
thumb|பிண்ணாக்கீசர் பிண்ணாக்கீசர்‌ அல்லது புண்ணாக்கீசர் அல்லது புண்ணாக்கு சித்தர் தமிழ் சைவ கலாச்சாரத்தில் உள்ள 18 சித்தர்களில் ஒருவர். இவருக்கு இரட்டை நாக்கு, அதாவது பிளவு பட்ட நாக்கை உடையவர் இதனால் பிண்ணாக்கீசர்‌ என அழைக்கப்பட்டார். இடையர் குலத்தில் பிறந்த இவர் சிறந்த தமிழ்ப் புலமை பெற்றவர் என்றும், கர்நாடகத்தில் இருந்தவர் என்றும் போகர் சொல்கிறார். பாம்பாட்டிச் சித்தருக்கு சீடராக இருந்த இவருக்கு, மச்சமுனி சீடராக இருந்ததாக சொல்லப் படுகிறது.
பொதுவாக, அவர் அங்குள்ள அவரது சென்னிமலை தவபீடத்தின் ஊர்பெயரால் சென்னிமலை சித்தர் என்றும் அழைக்கப்படுகிறார்.
இவர்‌ பாம்பாட்டி சித்தரின்‌ சீடர்‌. இவர்‌ நாக்கு இரண்டாகப்‌ பிளவுபட்டிருந்ததால்‌ பிண்ணாக்கீசர்‌ என்று அழைக்கப்ட்டார்‌. சிவகிரி என்று சிறப்பிக்கப்படும்‌ சென்னிமலை மீது ஒரு குகையில்‌ வாழ்ந்திருக்கிறார்‌. சென்னிமலை மீது நீண்ட காலம்‌ தவமியற்றி அங்கேயே ஜீவ சமாதியும்‌ கூடியிருக்கிறார்‌. அதனால்‌ சென்னிமலை சித்தர்‌ என்ற பெயரையும்‌ கொண்டிருக்கிறார்‌.
தவபீடம்
இந்த சித்தர் சென்னிமலை உச்சியில் சமாதி பூண்டு கோயில் கொண்டுள்ளார். அந்தக் கோவில் வேல்கள் நிறைந்த வேல் கோட்டமாகக் காட்சியளிக்கிறது. அந்த வேல் கோட்டத்தின் அருகே மிகப் பழமையான குகை ஒன்றும்‌ உள்ளது. அதன்‌ அருகில்‌ சரவணமாமுனிவர்‌ என்ற வேறு ஒரு சித்தர்‌ சமாதியும்‌ உள்ளது.
ஜீவ சமாதி
இவர் கேரளத்திலுள்ள நங்குனாசேரி என்னுமிடத்தில் சமாதியடைந்ததாக சொல்லப்படுகிறது.
மூலம்
பகுப்பு:சித்தர்கள்
சங்கீதமங்கலம் ஊராட்சி
சங்கீதமங்கலம் ஊராட்சி (Sangethamangalam Gram Panchayat), தமிழ்நாட்டின் விழுப்புரம் மாவட்டத்தில் உள்ள கானை வட்டாரத்தில் அமைந்துள்ளது. இந்த ஊராட்சி, விக்கிரவாண்டி சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3357 ஆகும். இவர்களில் பெண்கள் 1671 பேரும் ஆண்கள் 1686 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தேக்கம்பட்டி ஊராட்சி
தேக்கம்பட்டி ஊராட்சி (Thekkampatti Gram Panchayat), தமிழ்நாட்டின் கோயம்புத்தூர் மாவட்டம், மேட்டுப்பாளையம் வட்டம், காரமடை ஊராட்சி ஒன்றியத்தில் அமைந்துள்ளது. இந்த ஊராட்சி, மேட்டுப்பாளையம் சட்டமன்றத் தொகுதிக்கும் நீலகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 11579 ஆகும். இவர்களில் பெண்கள் 5742 பேரும் ஆண்கள் 5837 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:காரமடை ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
தஞ்சை வேதநாயக சாத்திரி
தஞ்சை வேதநாயக சாஸ்திரி (1774 - 1864) தமிழகத்துப் புலவரும் கவிஞரும் ஆவார். வித்தகக் கவிஞர், விவிலிய அறிஞர், ஞானதீபக் கவிராயர் என்று புகழாரம் சூட்டப்பெற்ற தமிழறிஞர்.
வாழ்க்கைச் சுருக்கம்
வேதநாயக சாத்திரியார் தமிழ்நாடு திருநெல்வேலியில் பிறந்தார். தந்தையார் பெயர் தேவசகாயம். தாயாரின் பெயர் ஞானப்பூ அம்மையார். தஞ்சை தரங்கம்பாடிக் கல்லூரியில் படித்தார். தஞ்சையில் அப்போது கிறித்தவ மத போதகராக இருந்த சுவார்ட்ஸ் பாதிரியார் என்பவரின் மாணாக்கரில் ஒருவராக இருந்தார். தஞ்சை வேதக் கல்லூரியில் தலைமைப் பொறுப்பை வகித்த பெருமை வேதநாயக சாஸ்திரியாருக்கு உண்டு. இவர் இறையியல், வானியல், உடலியல், சமூகவியல் என்ற பல்வேறு அறிவுத்துறைகளில் கற்றுத்துறை போகிய அறிஞராகத் திகழ்ந்தார். தஞ்சையை ஆண்ட சரபோசி மன்னருக்கு உற்ற நண்பராக விளங்கினார்.
பெத்தலகேம் குறவஞ்சி
இவரது 25ம் வயதில் இவர் இயற்றிய "பெத்தலகேம் குறவஞ்சி" என்னும் அவருடைய நாடகம் சென்னை வேப்பேரி கிறித்துவ சபையில் அரங்கேற்றம் பெற்றது. ஞானதீபக் கவிராயர் என்னும் சிறப்பினை அந்த நாடகம் பெற்றுத்தந்தது.
தெய்வப் பனுவல்கள்
பகுப்பு:தமிழ்ப் புலவர்கள் பகுப்பு:1864 இறப்புகள் பகுப்பு:1774 பிறப்புகள் பகுப்பு:தமிழறிஞர்கள்
நகரப் பல்கலைக்கழக சோதனை
விளக்கம்
நகரப் பல்கலைக்கழகச் சோதனையில் அனைத்து வகையான வண்ண பார்வை குறைபாடுகளையும் கண்டறியத் தட்டுகள் பயன்படுத்தப்படுகின்றன. டி. சி. யூ. சோதனையில் பார்ன்சுவொர்த் டி15 வண்ண ஒழுங்கமைப்பு சோதனையிலிருந்து பெறப்பட்டது. இந்த சோதனை 10 தகடுகளைக் கொண்டுள்ளது. இதில் வெவ்வேறு வண்ணங்களில் நான்கு புறப் புள்ளிகளால் சூழப்பட்ட ஒரு மைய வண்ணப் புள்ளி உள்ளது. மையச் சாயலுக்கு மிக நெருக்கமான புள்ளியைத் தேர்ந்தெடுக்கச் சோதனைக்கு உட்படுபவரைக் கேட்கவேண்டும். நான்கு புற புள்ளிகளில், மூன்று புற நிறங்கள் புரோட்டான், டியூட்ரான் மற்றும் டிரைட்டான் குறைபாடு ஆகியவற்றில் உள்ள மைய நிறத்துடன் குழப்பத்தை ஏற்படுத்தும் வகையில் வடிவமைக்கப்பட்டுள்ளன. நான்காவது நிறம் டி-15 வரிசையில் அருகில் இருக்கும் வண்ணம் மற்றும் இது மைய நிறத்தைப் போலவே இருக்கும்.
செயல்முறை
நன்கு ஒளிரூட்டப்பட்ட அறையில், சோதனை தகடுகள் நோயாளியிடமிருந்து சுமார் 35 செ.மீ. தூரத்தில் வைக்கப்பட்டிருக்கும். சோதனைத் தகடுகளைக் காட்டி, எந்தப் புள்ளி மையப் புள்ளிக்கு ஒத்ததாக இருக்கிறது என்பதைக் குறிப்பிடும்படி நோயாளியிடம் கேட்கப்படும். ஒவ்வொரு பக்கத்திற்கும் சுமார் 3 வினாடிகள் தரப்படும். மதிப்பெண் தாளில் குறிப்பிடப்பட்ட மதிப்பெண்கள் அடிப்படையில் நிறக் குறைபாட்டினைக் கண்டறிய முடியும்.
வெளி இணைப்புகள்
பகுப்பு:பார்வை அளவையியல்
கா. ர. ஜெயராம்
'''கா. ர. ஜெயராம்' (Jayaram K R'') என்பவர் இந்திய அரசியல்வாதி ஆவார். இவர் கோயம்புத்தூர் மாவட்டம் சிங்காநல்லூர், விளாங்குறிச்சியில் வசித்து வருகின்றார். ஜெயராம், அனைத்திந்திய அண்ணா திராவிட முன்னேற்றக் கழகத்தின் உறுப்பினரான இவர் கோயம்புத்தூர் நகர எம். ஜி. ஆர். இளைஞர் அணித் தலைவர் ஆவார். இவரது முழு பெயர் காளியப்ப கவுண்டர் ரங்கசாமி ஜெயராம் என்பதாகும். இவர் மே 2021-ல் தமிழக சட்டப்பேரவைக்கு நடைபெற்ற தேர்தலில் சிங்காநல்லூர் தொகுதியிலிருந்து தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார். இவர் முன்னதாக 2011 முதல் 2016 கோயம்புத்தூர் மாநகராட்சியின் கிழக்கும் மண்டலத் தலைவராகவும், 2006 முதல் 2011 வரை சர்க்கார் சாமகுளம் ஒன்றிய தலைவராகவும் பணியாற்றியுள்ளார்.
மேற்கோள்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:தமிழக அரசியல்வாதிகள் பகுப்பு:வாழும் நபர்கள் பகுப்பு:கோயம்புத்தூர் மாவட்ட நபர்கள்
விலாயத் கான்
உஸ்தாத் விலாயத் கான் (Vilayat Khan) (28 ஆகத்து 1928 - 13 மார்ச் 2004) ஒரு இந்திய சித்தார் கலைஞராவார். இம்தாத் கான், இனாயத் கான், இம்ராத் கான் ஆகியோருடன் சேர்ந்து, சித்தாரில் கயாகி ஆங் (மனித குரலின் ஒலியைப் பிரதிபலிக்கும் முயற்சி) உருவாக்கியதும் வளர்ச்சியடைந்ததும் இவருக்கு பெருமையாகும்.
இவர் தனது முதல் பதிவை தனது 6 வயதில் பதிவு செய்யத் தொடங்கி, 2004 இல் தனது 75வது வயதில் தனது கடைசி இசை நிகழ்ச்சியை வழங்கினார். காதம்பரி (1976) என்ற ஒரே ஒரு பாலிவுட் படத்திற்கு இசையமைத்தார். அந்த படத்தில் புதுமுகம் கவிதா கிருஷ்ணமூர்த்திக்கு இவர் ஒரு வாய்ப்பளித்தார். அது அவரது தொழில் வாழ்க்கையின் முதல் பாடலாகும்.
ஆரம்ப கால வாழ்க்கை
பிரித்தானிய இந்தியாவில் கிழக்கு வங்காளத்திலும் தற்போதைய வங்காளதேசத்தின் மைமன்சிங்கிலுள்ள கௌரிபூரில் பிறந்தார். இவரது தந்தை இனாயத் கான் அவரது காலத்தின் முன்னணி சித்தார் மற்றும் சுர்பகார் (பாஸ் சித்தார்) கலைஞராக அங்கீகரிக்கப்பட்டார். இம்தாத்கனி கரானா (பள்ளி) என்று அழைக்கப்படும் குடும்ப பாணியில் இவரது தந்தை மற்றும் குடும்பத்தில் உள்ள மற்ற உறவினர்களால் கற்பிக்கப்பட்டார். இம்தாத்கனி கரானா எட்டாவா கரானா என்றும் அழைக்கப்படுகிறது. இம்தாத் கான் வாழ்ந்த ஆக்ராவுக்கு அருகிலுள்ள ஒரு சிறிய நகரத்திற்குப் பிறகு இது அறியப்படுகிறது. இந்த குடும்பம் முகலாயப் பேரரசிற்கு முந்தைய ஆறாவது தலைமுறை இசைக்கலைஞர்களைக் குறிக்கிறது.
இவரது பத்து வயதிலேயே இவரது தந்தை இனயாத் கான் இறந்தார். இவருடைய கல்வியின் பெரும்பகுதி இவரது குடும்பத்தின் மற்றவர்களிடமிருந்து வந்தது: இவரது மாமா, சித்தார் மற்றும் சுர்பகார் மேதையான வாகித் கான் என்பவராவார். ஒரு சிறுவனாக, இவர் ஒரு பாடகராக விரும்பினார். ஆனால் இவரது தாயார், பாடகர்களின் குடும்பத்தைச் சேர்ந்தவர். குடும்பப் பாரம்பரியத்தை ஒரு சித்தார் மேதையாக உருவாக்க இவருக்கு வலுவான பொறுப்பு இருப்பதாக உணர்ந்தார்
தோடி, தர்பாரி மற்றும் பைரவி சில ராகங்களுக்கு இவர் ஓரளவு மறு விளக்கத்தை அளித்தார். இவர் இசைத்த இராகங்களில் வெவ்வேறு வடிவங்களைக் கண்டுபிடிப்பதற்காக இவர் அறியப்பட்டார். விலாயத் கான் ஒரு பாரம்பரிய சித்தார் கலைஞரும், இசையில் ஒரு புதுமையான கண்டுபிடிப்பாளருமாவார். 'கயாகி ஆங்' என்று அழைக்கப்படும் சித்தார் பாணியை உருவாக்கியதற்காக இவர் அறியப்பட்டார். சித்தாரில் ஒரு நுட்பத்தை இவர் கண்டுபிடித்தார், அதிலிருந்து ஒரு ஒலியை உருவாக்கினார். இந்த நுட்பம் பின்னர் மற்ற சித்தார் கலைஞர்களை ஈர்த்தது.
2004 ஆம் ஆண்டில் அவர் நுரையீரல் புற்றுநோயால் இறந்தபோது, விலாயத் கான் 65 ஆண்டுகளுக்கும் மேலாக பதிவுசெய்து அனைத்திந்திய வானொலியில் ஒளிபரப்பிக் கொண்டிருந்தது. இவர் 50 ஆண்டுகளுக்கும் மேலாக இந்தியாவிற்கு வெளியே சுற்றுப்பயணம் மேற்கொண்டிருந்தார். சுதந்திரத்திற்குப் பிறகு (1951) இங்கிலாந்தில் இசை நிகழ்ச்சியை வழங்கிய முதல் இந்திய இசைக்கலைஞராவார். 1990களில், நியூயார்க்கில் இந்தியா காப்பக இசைக்கான தொடர்ச்சியான குறுந்தகடுகளுடன் இவரது பதிவு வாழ்க்கை ஒரு உச்சக்கட்டத்தை எட்டியது. சில பாரம்பரியமான, சில சர்ச்சைக்குரிய, சில விசித்திரமான. தனது நீண்ட தொழில் வாழ்க்கையில், இவர் தெற்காசியா, சீனா, ஆப்பிரிக்கா, ஐரோப்பா, முன்னாள் சோவியத் ஒன்றியம் போன்ற நாடுகளில் சுற்றுப்பயணம் செய்து இசை நிகழ்ச்சிகளை நிகழ்த்தினார்.
திரைப்படங்கள்
இவர், சத்யஜித் ராய் இயக்கிய ஜல்சாகர் (1958 வங்க மொழி),  மெர்ச்சண்ட்-ஐவரி புரொடக்சன்ஸின் ' தி குரு (1969 ஆங்கிலத்தில்),  மதுசூதன்குமாரின் காதம்பரி (1976 இந்தி) ஆகிய மூன்று திரைப்படங்களுக்கு இசையமைத்திருந்தார். ஜல்சாகர் என்ற தலைப்பில் டாக்டர் பாரின் ராய் தயாரித்த பெங்காலி மொழியில் கொஞ்சம் அறியப்பட்ட ஆவணப்படத்திற்கும் இசையமைத்தார்; முதலாவது மாஸ்கோ சர்வதேச திரைப்பட விழாவில் இசையமைத்ததற்காக வெள்ளிப் பதக்கம் வென்றார்.
குடும்பம்
கான் தனது வாழ்க்கையின் பெரும்பகுதியை கொல்கத்தாவில் கழித்தார். இவருக்கு இரண்டு முறை திருமணம் நடந்தது. விலாயத் கானின் (மறைந்த) முதல் மனைவி மோனிசா கொல்கத்தாவைச் சேர்ந்த ஒரு இந்து சமூகத்தைச் சேர்ந்தவர், முதல் திருமணத்திலிருந்து இவருக்கு இமான் கான், சூபி பாடகர் ஜிலா கான், சித்தார் கலைஞர் சுஜாத் கான் (பி. 1960)   என்ற மூன்று மகன்கள் இருந்தனர்.
சர்ச்சை
விலாயத்துக்கு முறையே 1964 மற்றும் 1968ஆம் ஆண்டுகளில், தேசத்திற்கான சேவைக்காக இந்தியாவின் நான்காவது மற்றும் மூன்றாவது மிக உயர்ந்த குடிமை விருதான பத்மசிறீ மற்றும் பத்ம பூசண் விருதுகள் வழங்கப்பட்டன. ஆனால் அவற்றை ஏற்க மறுத்துவிட்டார்.
சனவரி 2000 இல், இவருக்கு இரண்டாவது மிக உயர்ந்த குடிமை விருதான பத்ம விபூசண் விருது வழங்கப்பட்டபோதும், இவர் மறுத்துவிட்டார். அதை "ஒரு அவமானம்" என்று அழைக்கும் அளவிற்கு சென்றார்.
இறப்பும் மரியாதையும்
விலாயத் கான் 13 மார்ச் 2004 அன்று இந்தியாவின் மும்பையில் 75 வயதில் காலமானார். விலாயத் கானுக்கு நுரையீரல் புற்றுநோய், நீரிழிவு நோய் மற்றும் உயர் இரத்த அழுத்தம் இருப்பதாக பிரஸ் டிரஸ்ட் ஆஃப் இந்தியா தெரிவித்துள்ளது.
இந்தியப் பிரதம மந்திரி அடல் பிகாரி வாஜ்பாயை மேற்கோள் காட்டி என்டிடிவி (புது தில்லி தொலைக்காட்சி) ஒரு அறிக்கையில், "உஸ்தாத் விலாயத் கான் ஒரு குழந்தை அதிசயம். இந்த நாட்டின் கரையைத் தாண்டி சித்தாரை எடுத்துச் சென்ற பெருமை யாருக்கு இருக்கிறது" என்று கூறினார்.
வண்ணான் தாழி
வண்ணான் தாழி விளையாட்டு சிறுவர் விளையாடும் விளையாட்டுகளில் ஒன்று.
விலாயத் கான்
அடிக்குறிப்புகள்
இவர் தனது குழந்தை பருவத்தில் குரலிசையில் ஆர்வத்தை வைத்திருந்தார். பெரும்பாலும் இசை நிகழ்ச்சிகளில் பாடினார். மேலும் கியால் இசைக்குழுக்களை நாத் பியா என்ற புனைப்பெயரைப் பயன்படுத்தி இசையமைத்தார்.
வண்ணான் தாழி
தாழி
ஊர்மக்களின் துணியைத் துவைத்துத் தருபவன் வண்ணான். அவன் சூளை வைத்துத் துணிகளைத் துவைப்பான். வண்ணான் சூளை மூன்று நான்கு மண்பானைகள் வைத்துக் கட்டப்பட்டிருக்கும். இந்த மண்பானைகளுக்கு வண்ணான் தாழி என்று பெயர். இந்தத் தாழியில் தண்ணீர் ஊற்றி, நனைத்த அழுக்குத் துணிகளை உளைமண்ணில் (உப்புமண்ணில்) புரட்டி, பானைகளின் மேலே அடுக்குவர். பானையின் பின்புறம் முள் விறகுகள் இட்டுப் பானைகளைச் சூடேற்றுவர். பானையிலிருந்து வெளிப்படும் நீராவி துணிகளில் பாய்ந்து துணியிலுள்ள அழுக்குகளை நுரைக்கச் செய்யும். பின்னர் நீரில் துவைத்தால் துணியிலுள்ள அழுக்கு எளிதாக நீங்கும்.
விளையாடும் முறை
வண்ணான் தாழி துணியைச் சுமப்பது போல ஒருவர் முதுகில் துணிமூட்டையைச் சுமந்து நிற்பார். அந்த மூட்டையை விளையாடுவோர் அனைவரும் ஆளுக்கொரு தட்டு தட்டுவர். பின்னர் ஒருவர் அந்த மூட்டையைத் தட்டிவிடுவார். சுமந்தவர் பிறரைத் தொடுவார். தொடப்பட்டவர் வண்ணான் தாழி ஆகவேண்டும்.
விலாயத் கான்
வெளி இணைப்புகள்
பகுப்பு:இந்திய முஸ்லிம்கள் பகுப்பு:சித்தார் இசைக் கலைஞர்கள் பகுப்பு:2004 இறப்புகள் பகுப்பு:1928 பிறப்புகள்
வண்ணான் தாழி
விளையாடும் முறை
தொடச் செல்லும்போது யாராவது ஒருவர் தட்டிவிடப்பட்டுள்ள துணிமூட்டையை மேலும் தட்டிவிடுவார். அப்படித் தட்டிவிடப்பட்டால் தட்டிவிடப்பட்ட துணியை மீண்டும் தொட்டுவிட்டுத்தான் பிறரைத் தொடவேண்டும் என்பது அவர்கள் வகுத்துக்கொள்ளும் விதி.
நரசிங்கமங்கலம் நாகநாதீஸ்வரர் கோயில்
நரசிங்கமங்கலம் நாகநாதீஸ்வரர் கோயில் தமிழ்நாட்டில் கடலூர் மாவட்டம், நரசிங்கமங்கலம் என்னும் ஊரில் அமைந்துள்ள சிவன் கோயிலாகும்.
வண்ணான் தாழி
விளையாடும் முறை
இந்த விளையாட்டில் ஒருவரைத் தொட விடாமல் மற்றவர் உதவும் பாங்கு காணப்படுகிறது.
கருவிநூல்
பகுப்பு:தமிழர் விளையாட்டுகள் பகுப்பு:சிறுவர் விளையாட்டுகள்
நரசிங்கமங்கலம் நாகநாதீஸ்வரர் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் நாகநாதீஸ்வரர், சிவகாமி சன்னதிகளும், விநாயகர், முருகன் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது.
பன்னங்குடி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:நாகப்பட்டினம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்